आर.एस.एस. के एक नेता का कहना है कि आम लोगों को उम्मीद थी कि मोदी सरकार बनने के बाद ढेर साला काला धन देश में वापस आएगा और नोटबंदी से भी बहुत सा काला धन सामने आएगा, मगर यह सब नहीं हुआ जिस कारण लोगों का विश्वास मोदी सरकार पर कम हुआ है और लोग खुद को ठगा सा महसूस कर रहे हैं। आर.एस.एस. ने मोदी सरकार के वरिष्ठ नेताओं को कहा है कि उसके कार्यकत्र्ताओं के अनुसार आम लोग मोदी सरकार के बारे में असुविधाजनक सवाल और बहसें कर रहे हैं। रोजगार न मिलने के कारण जो युवा वर्ग पहली बार वोटर बना था और उसने मोदी सरकार को वोट दिया था, वह भी धीरे-धीरे अब भाजपा से कटने लगा है और नए विकल्प की तलाश में है। ऐसे में यह भाजपा के लिए बेहद अशुभ संकेत साबित हो सकता है क्योंकि देशभर में पहली बार जुड़े करोड़ों युवाओं ने मोदी सरकार को सबसे ज्यादा वोट दिया था।